Diari Oficial de la Generalitat Valenciana


Sumari del DOGV 2893, del 19-12-1996 (1996/840377)

RESOLUCIÓ de 10 d'abril de 1996, de la Direcció General de Qualitat Ambiental, per la qual es publica la declaració d'impacte ambiental següent.
------------------------------------------------------------------------------------------------------------------------------------------------

### Dades del document

Número de DOGV
:   2893

Data del DOGV
:   19-12-1996

Secció del DOGV
:   ALTRES DISPOSICIONS

Número del document
:   1996/840377


Data del document
:   30-04-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ de 10 d'abril de 1996, de la Direcció General de Qualitat Ambiental, per la qual es publica la declaració d'impacte ambiental següent.  
Vist l'expedient 024/96-AIA sobre un Projecte bàsic d'una instal·lació de cogeneració d'energia tèrmica i elèctrica amb motor de gas, promogut per Manufactura Industrial Azulejera, SL (MAINZU, SL), amb domicili social al camí Travessa s/n, 12642 Vila-real (Castelló).  
Vist que el projecte consisteix en la instal·lació d'un motor de gas natural, marca Dorman/Perkins model 8 SET CWG, amb potència de 430 Kw, per tal de generar energia elèctrica i aprofitar els efluents tèrmics del motor (calor de refrigeració de camises i oli), i gasos de fuita per a l'assecament del material ceràmic als assecadors.  
Vist que, en data 18 de gener de 1996, el Servei Territorial d'Indústria i Energia de Castelló remet el projecte i estudi d'impacte ambiental.  
Vist que, en data 31 de gener de 1996, se sol·licita al promotor l'ampliació referent a l'alçada i el càlcul justificatiu dels fumerals d'eixida dels gasos després de l'assecament del material ceràmic.  
Vist que, en data 15 de febrer de 1996, el promotor remet un annex a l'estudi d'impacte ambiental, tot complint satisfactòriament els extrems sol·licitats.  
Vist que ha sigut exposat al públic mitjançant un anunci en el Butlletí Oficial de la Província número 23, de 20 de febrer de 1996, sense que s'hi hagen presentat al·legacions, segons un certificat del Servei Territorial d'Indústria i Energia de Castelló, amb data d'entrada en aquesta conselleria del 4 d'abril de 1996.   
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5è de la Llei d'Impacte Ambiental, i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana; i en les altres disposicions aplicables.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'impacte ambiental  
Primer   
Estimar acceptable, a l'únic efecte ambiental, el Projecte bàsic d'una instal·lació de cogeneració d'energia tèrmica i elèctrica amb motor de gas, promogut per Manufactura Industrial Azulejera, SL (MAINZU SL), d'acord amb les previsions de l'estudi d'impacte ambiental, de l'ampliació remesa pel promotor en data 15 de febrer de 1996, i de les condicions i precisions següents:  
1) L'oli dels sistemes de lubricació, possibles vessaments dels motors, bateries, filtres procedents dels circuits de trasbals de l'oli i, en general, qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò disposat en el Reial Decret de 20 de juliol de 1988, núm. 833/1988, de Residus Tòxics i Perillosos. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior Reial Decret, a la Llei 20/86 de 14 de maig, i a l'Ordre de 28 de febrer de 1989 del Ministeri d'Obres Públiques i Urbanisme, que regula la gestió dels olis usats.  
2) Les emissions i immissions dels gasos de fuita compliran el Decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric, com també les seues posteriors modificacions.  
Concretament, les emissions estaran en tot moment dins dels límits marcats pel quadre 27 (Activitats industrials diverses no especificades en aquest annex), de l'annex IV (Nivells d'emissió de contaminants a l'atmosfera per a les principals activitats industrials potencialment contaminants de l'atmosfera), corresponent al decret esmentat.  
3) Tots els gasos de fuita, procedents de la combustió en el motor, eixiran a l'exterior a través de fumerals, que compliran l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
4) Es dotarà la instal·lació de la infraestructura permanent, que s'adaptarà a les prescripcions de la normativa vigent com també recomanacions d'organismes reconeguts, que permeta, en qualsevol moment, la presa de mostres per al control, inspecció i vigilància del nivell d'emissions.  
5) S'incorporaran els silenciadors i equips necessaris per a la reducció dels nivells sonors, de forma que no es transmeta a possibles habitatges, cases de camp i en general qualsevol edificació pròxima, més de 40 dB(A) diürns (de 8 h. a 22 h.) ni més de 30 dB(A) nocturns (de 22 h. a 8 h.)  
6) Es realitzarà un control anyal dels nivells i de la composició de gasos emesos a l'atmosfera per una empresa col·laboradora de l'administració. Aquest control haurà de complir els requisits exigits en el Decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric i els resultats es remetran a aquesta direcció general.  
Els mesuraments s'efectuaran en les condicions normals de funcionament de la instal·lació, és a dir, després de l'assecament del material ceràmic. Així mateix, els resultats dels controls anyals es referiran, almenys, als següents contaminants: partícules sòlides, SO2, CO, NOx, temperatura i opacitat.   
7) A fi de reduir les emissions de NOx, s'aconsella la instal·lació d'un sistema catalític de reducció selectiva, o un altre procediment anàleg, que elimine gran part del contingut de NOx dels gasos de fuita.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici d'utilitzar els mitjans que, en defensa del seu dret, estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 10 d'abril de 1996.- La directora general de Qualitat Ambiental: Gloria Arnandis Boix.